Lees Filippense 2:5-9a uit Die Bybel vir Almal
Julle moet dink en doen soos Christus Jesus gedink en gedoen het.
Gesels nou eers: wat dink julle beteken dit? Wat het Jesus gedink en gedoen wat ons kan navolg?
Hy was dieselfde soos God, maar hy het nie gedink dat hy altyd moet aanhou om so belangrik soos God te wees nie. Hy het homself verneder [vir mense wys iemand is nie so belangrik nie en hulle moet daardie mens nie respekteer nie] en hy het geword soos 'n slaaf ['n mens wat aan iemand anders behoort en wat vir hulle moet werk], hy het 'n mens geword soos ons. Toe hy 'n mens geword het, het hy homself nog meer verneder, hy was gehoorsaam en hy het gesterf. Ja, hy het aan die kruis gesterf. Daarom het God hom belangrik gemaak, baie belangrik.
Nadat julle die res van die teks gelees het, wat is dit wat Jesus gedink en gedoen het waarvan die teksgedeelte praat? (Ouers kan ook na die kleingroepmateriaal kyk.)